מיכל מוכתר

קריירה

מיכל מוכתר החלה את דרכה כרקדנית בפסטיגלים בשנים 1995, 1998 ו-2000.
היא למדה משחק בבית הספר למשחק בית צבי וסיימה בהצטיינות.
בין תפקידיה של מוכתר: הכבשה שושנה ב"מותק של פסטיבל 3" ובקלטות הילדים "הכבשה שושנה וחברים" ו"הכבשה שושנה בגן האותיות", הבובה פסטי ב"פסטיבל שירי ילדים 2008", וקופיקו בספין אוף "קופיקו חוקי הג'ונגל". כמו כן שיחקה בסרט "חבורת ראש כרוב" המבוסס על שירי קובי אשרת ובעונה השנייה של "קופיקו". לקראת אמצע 2011, מוכתר הוחלפה בידי ליאור דטאוקר בדיבוב העונה השלישית של קופיקו.
בתיאטרון שיחקה מוכתר במחזמר "אבניו Q", יחד עם מיכל ינאי ועידן אלתרמן, במחזמר "הרפתקאות דורה והפיראטים" בתפקיד מפת האוצר ובהצגה "הענק וגנו הקסום" עם גלית גיאת וגדי רבינוביץ'. מוכתר השתתפה גם בהצגתו של יובל המבולבל "כוכב המשאלות".

קריירת דיבוב

מוכתר עסקה בדיבוב באולפני אלרום ודיבבה את איזבלה גרסיה שפירו ב"פיניאס ופרב", את פיל נפיל בסרטי "פו הדב", את צ'אקה ואת גברת פלאקו מולגואקו ב"בית הספר לקיסר המתחיל" ואת מירטל המייללת ב"הארי פוטר וגביע האש". בנוסף, היא דיבבה בסדרות הטלוויזיה "אלרגי למפלצות", "כוח ג'י", "אמריקן דרגון", "בלשי הטבע", "רובי גלום", "עילי מכבה האש", "טוטלי ספייס" ועוד.

בתפקיד "מיקי"

החל ממאי 2011 היא מגלמת את כוכבת הילדים "מיקי". ביולי 2011 הוציאה DVD ובמקביל עלתה עם מופע שאיתו הופיעה ברחבי ישראל.
בחנוכה 2011 כיכבה במופע "גיבורי האור" לצד יובל המבולבל ודוד חיים שנחל הצלחה גדולה.
בחנוכה 2012 עלתה הצגת ההמשך "גיבורי האור 2 - הרפתקה בחלל", שגם בה השתתפה. ב-29 בפברואר 2012 השתתפה במחזמר רב משתתפים המבוסס על שירי ה-DVD הראשון והשני של כוכבת הילדים מיקי. ביולי 2012 יצא דיסק נוסף של מיקי בשם "מיקי בחופשה".
ביולי 2013 יצאה סדרה חדשה "מיקי בפארק השעשועים" שכתב אלון גור אריה וביים קובי מחט. הסדרה בת 10 פרקים וצולמה בלונה גרנד שבחיפה.
בדצמבר 2013 השתתפה מוכתר בהצגה חדשה בשם "הגיבורים" לצד הדוד חיים, רועי עוז (בתפקיד רוי בוי) וליאור דטאוקר (בתפקיד קופיקו).
בשנת 2014 השתתפה מוכתר בהצגה חדשה בשם "גיבורי האור הדור הבא" לצד ליאור דטאוקר (קופיקו) ולצד רועי עוז (רוי בוי).
ביולי 2015 יצאה סדרה חדשה בשם "מיקי בספארי". הסדרה בת 10 פרקים וצולמה בספארי שברמת גן. באותה שנה הופיעה שוב במופע "גיבורי האור משימה מהשקמה" בפסח 2016 השתתפה בהצגה "אקסטרים על גלגלים".
בקיץ 2016 יצאה סדרה חדשה בשם "המסעדה של מיקי".
בספטמבר 2016 עלתה הצגה "שלגייה ושבעת הגמדים" בכיכוב מוכתר בליווי בית הספר למחול של לימור שולב.
בחנוכה 2016 השתתפה מוכתר בהצגה חדשה בשם "גיבורי האור עושים ניסים ונפלאות" לצד ליאור דטאוקר (קופיקו) ולצד רועי עוז (רוי בוי).
בנוסף השתתפו גם דודי בן אדרת, לינור אברג'יל, יפית אטיאס, גיא פרידמן ונתן נתנזון. ב-13 בנובמבר 2017 התארחה בסדרת הילדים החדשה "המלון של פיני".
ב-28 ביוני 2018 עלתה סדרת הילדים החדשה שלה "מיקי בקרקס" ב-yesVOD kids.
ביולי נכנסה לבית "האח הגדול" למופע קצר עם דיירי הבית.
בחנוכה 2018 השתתפה מוכתר בהצגה "עולם האגדות" לצד ליאור דטאוקר (קופיקו) ולצד רועי עוז (רוי בוי), לינור אברג'יל, לביא קגן (קוגומלו), קובי פרץ ונתן נתנזון. בחנוכה 2019 צפויה להופיע במופע “מותק של פסטיבל”.

פעילות חברתית

ביולי 2019 עקב פרשת הגננת המתעללת בראש העין ועל עקב היותה כוכבת ילדים, מוכתר הינה ממובילות מחאת ההורים אשר מטרתה הגברת הפיקוח בגנים.

חיים אישיים

ב-4 במרץ 1996 כשהייתה בת 14 וחצי נפטר בפתאומיות אחיה בן השש, תום, כתוצאה מהתפוצצות עורק בגזע המוח.
במאי 2013 שודרה כתבה על התמודדותה עם מחלת הסרטן, ממנה החלימה.
ב-6 במרץ 2017 נולדה לה ולבן זוגה אריק עורי בת.
ב-17 ביולי 2017 נהרגו בן דודה אלון מוכתר ובנו יואל בן השבע בתאונת דרכים קשה בצפון, לאחר יום נקבע מותה של ילדה נוספת של אלון, אלה בת ה-12.
ב-11 בדצמבר 2017 הופתעה על ידי בן זוגה בסוף ההצגה "מיקי - עליסה בארץ הפלאות", והשניים התחתנו. לזוג שני ילדים.